Den opprinnelige taksonomien av Sibley & Ahlquist (1990) var basert på forsøk med DNA–DNA-hybridisering. Nyere og mer presise studier, med såkalt DNA-sekvensering, fant imidlertid ikke støtte for alle familiene, som for eksempel Certhiidae (trekrypere), Sittidae (spettmeiser), Paridae (meiser) og Regulidae (fuglekonger), men det inkluderte derimot Alaudidae (lerker) i gruppen. Mange familier har dessuten blitt til dels kraftig omdefinerte, som Sylviidae (sangere) og Timaliidae (timaler). Siste ord er neppe heller sagt om gruppens innhold.